Diari Oficial de la Generalitat Valenciana


Sumari del DOGV 2143, del 12-11-1993 (1993/829742)

ORDRE de 4 d'octubre de 1993, de la Conselleria de Cultura, per la qual es convoca el XV Certamen de Bandes de Musica de la Comunitat Valenciana
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/04/(5)/dof/vci/html**

### Dades del document

Número de DOGV
:   2143

Data del DOGV
:   12-11-1993

Secció del DOGV
:   DISPOSICIONS GENERALS

Número del document
:   1993/829742


Data del document
:   04-10-1993

Organisme emissor
:   Conselleria de Cultura

Tipus de document
:   Ordre

Ordre de 4 d'octubre de 1993, de la Conselleria de Cultura, per la qual es convoca el XV Certamen de Bandes de Música de la Comunitat Valenciana.  
Les bandes de música són elements destacats en tota activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany es realitzarà el Certamen de Bandes de Música de la Comunitat Valenciana a l'auditori del CEI de Cheste. Per això, fent ús de les facultats que em confereix l'article 35 de la Llei 5/83 de la Generalitat Valenciana, de 30 de desembre, de Govern Valencià,  
ORDENE  
Primer  
Convocar el XV Certamen de Bandes de Música de la Comunitat Valenciana i aprovar les bases per les quals es regirà, i que s'inclouen com a annex a aquesta ordre.  
Segon  
L'import del XV Certamen de Bandes de Música de la Comunitat Valenciana no podrà superar els 5.000.000 PTA, a càrrec del pressupost 58.73.215.1, programa del Servei de Promoció i Difusió Cultural de la Direcció General de Promoció Cultural.  
DISPOSICIO FINAL  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
De conformitat amb el que disposa l'article 89.3 de la Llei 30/1992, de 26 de novembre aquesta ordre posa fi a la via administrativa, segons que es disposa en l'article 109.C) de la Llei 30/1992, i contra aquesta es podrà interposar recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que es disposa en l'article 110.3 de la Llei 30/1992. El recurs contenciós administratiu s'interposarà davant el Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'ordre al Diari Oficial de la Generalitat Valenciana, segons que es disposa en l'article 58.3 de la Llei de la Jurisdicció Contenciosa Administrativa.  
València, 4 d'octubre de 1993  
La Consellera de Cultura,  
PILAR PEDRAZA MARTINEZ  
ANNEX  
Bases del XV Certamen de Bandes de Música de la Comunitat Valenciana  
Primera  
Les bandes que participaran en aquest certamen seran les que hagen obtingut el primer premi en les seccions respectives del darrer certamen províncial que cadascuna de les diputacions provincials de la Comunitat Valenciana haja organitzat.  
Segona  
La participació de les bandes concursants tindrà lloc en dues sessions per l'ordre del sorteig efectuat davant els representants de les bandes participants.  
Tercera  
Les bandes que participaran en aquest certamen ho faran amb un màxim de 80 músics en la primera secció, 60 en la segona i 40 en la tercera.  
Quarta  
En les bandes concursants no podrà haver més de 5 reforços.  
Cinquena  
Per tal de controlar les plantilles de les bandes concursants s'aplicaran els criteris i els requisits establerts en el reglament de certàmens de la Federació de Societats Musicals de la Comunitat Valenciana. Els impresos per a inscriure les plantilles de les bandes corresponents es podran retirar a la seu de l'esmentada federació, al carrer Sorni, núm. 22-1ª de València.  
Sisena  
Aquest certamen tindrà lloc al CEI de Cheste el dia 28 de novembre d'enguany i començarà a les 10 hores.  
Setena  
a) Les obres d'interpretació obligada seran:  
1ª secció: Deux danses, de Désiré Dondeyne.  
2ª secció: Escena romàntica, de Julián Palanca.  
3ª secció: Cromos españoles, de Julio Gómez.  
b) Cada banda de les participants interpretarà una obra lliure, de no més de 15 minuts.  
Vuitena  
Les bandes rebran per la seua participació en el certamen les quantitats següents:  
1ª secció: 350.000 PTA  
2ª secció: 300.000 PTA  
3ª secció: 250.000 PTA  
En concepte d'ajuda per al transport, rebran les quantitats següents:  
- Bandes la procedència de les quals és fins a 50 km: 50.000 PTA.  
- Bandes la procedència de les quals és fins a 100 km: 75.000 PTA.  
- Bandes la procedència de les quals és de més de 100 km: 100.000 PTA  
Les bandes de la secció primera rebran el doble d'aquestes quantitats.  
S'atorgaran plaques i diplomes a totes les bandes participants.  
La menció d'honor serà per a la banda que major puntuació obtinga en cadascuna de les seccions.  
Novena  
El jurat estarà presidit pel Director General de Promoció Cultural de la Conselleria de Cultura o persona en qui delegue, i estarà compost per:  
D. Rafael Talens Pello  
D. Francisco Signes Castelló  
D. Javier Bonet Manrique  
D. Antonio Ferriz Muñoz  
D. Francisco Tamarit Fayos  
Actuarà com a secretari del jurat el Cap de la Secció de Música de la Conselleria de Cultura o el funcionari que hi delegue.  
Deu  
Es delega el Director General de Promoció Cultural per a la resolució de les ajudes convocades per la present ordre.  
Onze  
De conformitat amb la Llei de 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà recórrer en contra de les decisions del jurat, per la qual cosa es podrà interposar recurs ordinari davant la Consellera de Cultura, de conformitat amb l'article 114 de l'esmentada llei.


Còpia Permalink ELI